recursal/SuperWikiNEXT-32B huggingface dataset:
জিব্রাল্টার প্রণালীর উপগ্রহ চিত্র; বামে আইবেরীয় উপদ্বীপ ও ডানে উত্তর আফ্রিকা
**জিব্রাল্টার প্রণালী** (ইংরেজি: Strait of Gibraltar) পূর্বে ভূমধ্যসাগরকে পশ্চিমে আটলান্টিক মহাসাগরের সাথে সংযোগকারী সমুদ্র প্রণালী। এটি উত্তর আফ্রিকা  দক্ষিণ-পশ্চিম ইউরোপের আইবেরীয় উপদ্বীপ থেকে পৃথক করেছে। 
ভৌগোলিক স্থানাঙ্ক : ৩৫°৫৮′১৮″উত্তর ৫°২৯′০৯ পশ্চিম″।
এই প্রণালীর উত্তর দিকে স্পেন এবং ব্রিটিশ শাসিত জিব্রাল্টার। আর দক্ষিণাংশে রয়েছে আফ্রিকার মরক্কো এবং সেউটা নামক স্প্যানিশ অঞ্চল।
প্রণালীটি ৬০ কিলোমিটার দীর্ঘ এবং এর প্রস্থ অবস্থানভেদে ১৩ থেকে ৩৯ কিলোমিটার হতে পারে। প্রণালীর মধ্য দিয়ে একটি ৮ কিলোমিটার প্রশস্ত ও ৩০০ মিটার গভীর চ্যানেল চলে গেছে।

জিব্রাল্টার প্রণালী দিয়ে অনবরত আটলান্টিক মহাসাগর থেকে পানি ভূমধ্যসাগরে প্রবেশ করছে এবং পশ্চিমমুখী একটি অন্তঃপ্রবাহ ভূমধ্যসাগরের লবনাক্ত পানি আটলান্টিক মহাসাগরে বয়ে নিয়ে যাচ্ছে।

পশ্চিম দিক থেকে **জিব্রাল্টার প্রণালী**র ত্রিমাত্রিক ছবি
জিব্রাল্টার প্রণালীর পূর্ব প্রান্তে "হার্কিউলিসের স্তম্ভসমূহ" নামের একজোড়া শৈলান্তরীপ রয়েছে। উত্তরেরটি জিব্রাল্টারের শিলা এবং দক্ষিণেরটি জাবাল মুসা নামে পরিচিত।

**নামকরণ**
----------

আফ্রিকা ও ইউরোপের মাঝামাঝি এই এলাকাটি ঐতিহাসিকভাবে অনেক আগে থেকেই আক্রমণ ও প্রতিরক্ষার কৌশলে গুরুত্বপূর্ণ ছিল। ৭১১ খ্রিষ্টাব্দে আরব সেনাপতি তারিক জিব্রাল্টার পাহাড়টি দখল করেন। এখানেই ঘাঁটি করে আক্রমণ চালান স্পেনের অন্যান্য এলাকায়। তার নাম থেকেই নাম থেকেই ‘জাবাল আল তারিক’ বা 'তারিকের পাহাড়' নামকরণ করা হয়। এই নামটি পরিবর্তিত হয়ে জিব্রাল্টার নামধারণ করেছে

তথ্যসূত্র
---------

1. ↑  Daniel J. Hopkins, সম্পাদক (১৯৯৭), *Merriam-Webster's Geographical Dictionary*, Merriam-Webster, পৃষ্ঠা 427 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| * দে
* স
বিশ্বের প্রধান সামুদ্রিক প্রণালীসমূহের তালিকা |
| --- |
| আফ্রিকা | 
* মোজাম্বিক প্রণালী
* তিরান প্রণালী
* জাঞ্জিবার প্রণালী

 |
| উত্তর ও দক্ষিণআমেরিকা | 
* ফ্লোরিডা প্রণালী
* ইউকাতান প্রণালী
* মোনা প্রণালী
* জামাইকা প্রণালী
* ডেভিস প্রণালী
* হাডসন প্রণালী
* ডেনমার্ক প্রণালী
* নেরিস প্রণালী
* বেল আইল প্রণালী
* বেরিং প্রণালী
* ম্যাজেলান প্রণালী

 |
| এশিয়া | 
* বাব এল মান্দেব
* হরমুজ প্রণালী
* ডানকান প্রণালী
* কোরিয়া প্রণালী
* দশ ডিগ্রি চ্যানেল
* তাইওয়ান প্রণালী
* ছিউংচৌ প্রণালী
* বসফরাস প্রণালী
* দার্দানেল প্রণালী
* বেরিং প্রণালী
* মালাক্কা প্রণালী
* পক প্রণালী
* সুন্দা প্রণালী
* তারতারি প্রণালী
* জিব্রাল্টার প্রণালী
* মাক্কাসসার প্রণালী
* তসুঙ্গারো প্রণালী

 |
| ইউরোপ | 
* বোনিফাসিও প্রণালী
* কর্ফু প্রণালী
* ময়েল প্রণালী
* ওত্রান্তো প্রণালী
* আইরিশ প্রণালী
* মেস্‌সিনা প্রণালী
* ডোভার প্রণালী
* জিব্রাল্টার প্রণালী
* ইংলিশ চ্যানেল

 |
| ওশেনিয়া | 
* বালি প্রণালী
* ব্যাস প্রণালী
* কুক প্রণালী
* কারিমাতা প্রণালী
* সিঙ্গাপুর প্রণালী
* টরেস প্রণালী
* ভিটিয়াজ প্রণালী
* ফোভেক্স প্রণালী

 |
| পূর্ণাঙ্গ তালিকা |
দশম শতাব্দীর নিকট প্রাচ্যের ১৮৮৬ সালের একটি মানচিত্রে জিবাল প্রদেশ।
**জিবাল** (আরবি: جبال‎‎) নামটি আরবদের দেওয়া উমাইয়া এবং আব্বাসীয় খিলাফতের অধীন পশ্চিমা ইরানে অবস্থিত একটি অঞ্চল এবং প্রদেশের নাম।

এই নামের অর্থ "পর্বতমালা", যা "জাবাল" (পর্বত, পাহাড়) শব্দের বহুবচন এবং এটি জাগরোসের পর্বতময় প্রকৃতিকে নির্দেশ করে। দ্বাদশ থেকে চতুর্দশ শতাব্দীর মাঝামাঝি সময়ে জিবাল নামটি কার্যতপক্ষে ব্যবহৃত হত না এবং এটি মেসোপোটেমিয়ার "আরব ইরাক" থেকে *ইরাক আজামি* ("পারস্যিক ইরাক")কে আলাদাভাবে বুঝাতে গিয়ে ভুলক্রমে এসেছে।  অঞ্চলটির কখনই নির্দিষ্ট কোন সীমানা ছিলনা কিন্তু এর চারপাশ ঘিরে পূর্বে ছিল মারানজাব মরুভূমি, দক্ষিণে ফারস প্রদেশ এবং খুজিস্তান, দক্ষিণ-পশ্চিম এবং পশ্চিমে ইরাক, উত্তর-পশ্চিমে আজারবাইজান।

দশম শতাব্দীতে আব্বাসীয়রা এর ওপর কর্তৃত্ব হারানোর পুর্বে জিবাল একটি আলাদা প্রদেশ ছিল এবং এর রাজধানী ছিল রেই। যদিও নবম শতাব্দীর অধিকাংশ সময় জুড়ে অঞ্চলটি স্থানীয় স্বাধীন জুলাফিয় রাজবংশ কর্তৃক শাসিত হয়েছিল। দশম শতাব্দীর শেষভাগ এবং একাদশ শতাব্দীর শুরুর দিকে জিবলের বড় অংশ বাইড আমিরাতে পরিণত হয়, যখন এর দক্ষীণ অংশ কাকুইয়দের অধীন ছিল।

জিবাল এবং আজারবাইজানকে **পাহলা** অঞলের (**ফাহলা**) অংশ বলে মনে করা হত। *পাহলা* নামটি *পাহলাভিয়াত* (কবিতা) এবং *পাহলাভি*র সাথে সম্পর্কিত।

তথ্যসূত্র
---------

1. 1 2 3  Lockhart 1965, পৃ. 534।
2. ↑  Le Strange 1905, পৃ. 185।
3. 1 2 3 4 5  Bosworth 1998, পৃ. 538।
4. ↑  Le Strange 1905, পৃ. 185–186।
5. ↑  Donner 1995, পৃ. 476–477।
6. ↑  Crone, Patricia (২০১২)। *The Nativist Prophets of Early Islamic Iran*। Cambridge University Press। পৃষ্ঠা 31। আইএসবিএন 978-1-139-51076-9। In the period of interest to us, the Pahla region was the Jibal and Azerbaijan (including Rayy and Isfahan

উৎস
---

* Bosworth, C. E. (১৯৯৮)। "ʿERĀQ-E ʿAJAM(Ī)"। *Encyclopaedia Iranica, Vol. VIII, Fasc. 5*। পৃষ্ঠা 538। সংগ্রহের তারিখ ২২ সেপ্টেম্বর ২০১৪।
* Donner, Fred M. (১৯৯৫)। "DOLAFIDS"। *Encyclopaedia Iranica, Vol. VII, Fasc. 5*। পৃষ্ঠা 476–477। সংগ্রহের তারিখ ২২ সেপ্টেম্বর ২০১৪।
**জিম ক্রো আইন** (ইংরেজি: Jim Crow laws) মার্কিন যুক্তরাষ্ট্রের বর্ণগত বিচ্ছিন্নতাবাদী আইন। ১৮৭৬ ​​থেকে ১৯৬৪ সালে এই আইন যুক্তরাষ্ট্রের বিভিন্ন রাজ্যে জারি ছিল।  "জিম ক্রো আইন" আফ্রিকান আমেরিকানদের পৃথকীকরণ এবং বৈষম্য সৃষ্টিতে সুনির্দিষ্ট আইনি ভিত্তি প্রতিষ্ঠা করেছিল।  আইনটি প্রথম গৃহযুদ্ধ এবং গৃহযুদ্ধ পরবর্তীকালীন পুনর্গঠনের সময়ে কার্যকর হয় যা বিংশ শতাব্দীর মধ্যভাগ পর্যন্ত এটি কার্যকর ছিল। সব পাবলিক ভবন কৃষ্ণাঙ্গ এবং শ্বেতাঙ্গ সাপেক্ষে বিভক্ত ছিল।  "জিম ক্রো" একজন কৃষ্ণাঙ্গ ব্যক্তির জন্য বর্ণবাদী শব্দ হিসেবে ধরা হত। এই বিচ্ছিন্নতা/বিভক্তি সশস্ত্র বাহিনী, স্কুল, রেস্টুরেন্ট, বাস এবং কাউচগুলিতেও কার্যকর ছিল।"ন্যাশনাল অ্যাসোসিয়েশন ফর অ্যাডভান্সমেন্ট ফর কালারাড পিপল" ১৯০৯ সালে প্রতিষ্ঠার পর বর্ণবাদী জিম ক্রো আইনের বিরুদ্ধে প্রাতিষ্ঠানিক লড়াই এর সূচনা হয়। ১৯৫৪ সালে মার্কিন সুপ্রিম কোর্ট রায় দেয় যে রাষ্ট্র পরিচালিত স্কুলগুলিতে এই ধরনের পৃথকীকরণ মার্কিন সংবিধানবিরোধী । সিদ্ধান্তটি ব্রাউন ভি বোর্ড অফ এডুকেশন নামে পরিচিত। অন্যান্য জিম ক্রো আইন ১৯৬৪ সালের নাগরিক অধিকার আইন এবং ১৯৬৫ সালের ভোটিং রাইটস অ্যাক্ট দ্বারা বিলুপ্ত হয়।

একটি বাস স্টেশনে "কৃষ্ণাঙ্গ" waiting রুম
প্রেসিডেন্ট লিন্ডন বি জনসন ১৯৬৪ সালের নাগরিক অধিকার আইন এ সই করেছেন এবং মার্টিন লুথার কিং জুনিয়র এবং অন্যরা তা প্রত্যক্ষ করেছেন।

উৎপত্তি
-------

জানুয়ারি ১৮৬৫ সালে সংবিধানের ১৩ তম সংশোধনীতে দাস প্রথা বিলুপ্ত করার প্রস্তাবনা হয়।  গৃহযুদ্ধ পরবর্তীকালীন (১৮৬৫-১৮৭৭) সময়ে আফ্রিকান-আমেরিকানদের মৌলিক অধিকার কেন্দ্রীয় আইনের মাধ্যমে সংরক্ষিত ছিল। ১৮৭০ এর দিকে দক্ষিণে ডেমোক্রেটরা ক্ষমতা পাওয়া শুরু করল নির্বাচনী কারচুপি ও সন্ত্রাসী কার্যক্রম এবং বিরোধী দল দমনের মাধ্যমে। রাজ্যগুলো ভোটার নিবন্ধন ও নির্বাচনী আইন কড়া করা শুরু করল যার ফলে বেশিরভাগ কৃষ্ণাঙ্গ এবং অনেক শ্বেতাঙ্গ গরিবদের রাজনৈতিক অংশগ্রহণ কমতে শুরু করল। সংস্কৃতিতে এসব বৈষম্যমূলক আইনের বিরুদ্ধে প্রাতিষ্ঠানিক সুযোগ কৃষ্ণাঙ্গদের ছিল না।

তথ্যসূত্র
---------

1. ↑  Fremon, David (২০০০)। *The Jim Crow Laws and Racism in American History*বিনামূল্যে নিবন্ধন প্রয়োজন। Enslow। আইএসবিএন 0766012972। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Bubar, Joe. (March 9, 2020). The Jim Crow North - Upfront Magazine - Scholastic, Retrieved June 7, 2021.
3. ↑  *Discrimination in Access to Public Places: A Survey of State and Federal Accommodations Laws,* 7 N.Y.U. Rev.L. & Soc.Change 215, 238 (1978)
4. ↑  Gerald D. Jaynes (২০০৫)। *Encyclopedia of African American Society*। Sage। পৃষ্ঠা 864–। আইএসবিএন 978-0-7619-2764-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জিফনা** হল ফিলিস্তিনের রামাল্লাহ ও আল বীরেহ প্রাশাসনের একটি গ্রাম, যা জেরুজালেম থেকে ২৩ কিলোমিটার (১৪ মাইল) উত্তরে এবং রামাল্লাহ থেকে ৮ কিলোমিটার (৫ মাইল) উত্তরে অবস্থিত। এর জনসংখ্যা প্রায় ১,৪০০ জন। জিফনা খ্রিষ্ট্রীয় ৬ষ্ঠ শতাব্দী থেকে তার খ্রিস্টান সংখ্যাগরিষ্ঠতা ধরে রেখেছে। গ্রামটির মোট জমির ক্ষেত্রফল ৬,০১৫ ডুনামস, যার মধ্যে ৪২০ ডুনামস বিল্ট-আপ অঞ্চল হিসাবে মনোনীত করা হয়েছে, বাকি অংশের বেশিরভাগ জলপাই, ডুমুর এবং এপ্রিকোট গ্রোভের বাগানে আবৃত। জিফনা একটি গ্রাম পরিষদ দ্বারা পরিচালিত হয়, যার বর্তমান চেয়ারম্যান জাবি নাইম কামিল, তিনি ২০০৮ থেকে স্বপদে বহাল রয়েছেন।

জিফনা প্রথম ইহুদি-রোমান যুদ্ধের সময় গোফ্নাহ (হিব্রু: גופנה) নামে পরিচিত ছিল এবং এটি বিজয়ের পরে রোমান আঞ্চলিক রাজধানীতে পরিণত হয়েছিল, যদিও এটি মূলত ইহুদি বসতি ছিল।

ভূগোল
-----

জিফনার পশ্চিম অংশ
পশ্চিম তীরের একটি মানচিত্র যা জিফনার অবস্থান নির্দেশ করে।
জিফনা সমুদ্রপৃষ্ঠ থেকে প্রায় ৬৬১ মিটার (২,১৬৯ ফুট) উচ্চতায় একটি পাহাড়ের ঢালে অবস্থিত।

জনমিতি
------

এডওয়ার্ড রবিনসনের মতে ১৮৩৮ সালে জিফনার জনসংখ্যা প্রায় ২০০ জন ছিল, যার মধ্যে কেবল মাত্র ৪২ জন প্রাপ্তবয়স্ক পুরুষ ছিল। ১৮৭০ সালের একটি অটোমান গ্রামের তালিকায় দেখা গেছে যে জিফনার জনসংখ্যা ছিল ১৮৫ জন "গ্রীক", যারা মোট ৫৬ টি পরিবারে বসবাস করত, যদিও এই জনসংখ্যার মধ্যে কেবলমাত্র পুরুষই অন্তর্ভুক্ত ছিল। ১৮৯৬ সালে ডসফিনার জনসংখ্যা প্রায় ৫৭৬ জন হিসাবে অনুমান করা হয়েছিল।

শিক্ষা
------

জিফনাতে একটি ছেলে-মেয়ে মিশ্র প্রাথমিক বিদ্যালয় এবং কিন্ডারগার্টেন রয়েছে, যা ১৮৫৬ সালে জেরুজালেমের লাতিন পিতৃতন্ত্র দ্বারা প্রতিষ্ঠিত এবং জিফনার ক্যাথলিক চার্চ দ্বারা পরিচালিত। বিদ্যালয়ের কর্মীদের মধ্যে আটজন শিক্ষক ও দুজন ভিক্ষুনী রয়েছে এবং এর পাশাপাশি কিন্ডারগার্টেনের জন্য চারজন শিক্ষক রয়েছে।

আরও দেখুন
---------

* অ্যালেক্স ওডাহ
* ফিলিস্তিনি খ্রিস্টান
* আরব খ্রিস্টান
* ফিলিস্তিনের ইতিহাস

তথ্যসূত্র
---------

1. ↑  Schick, 1896, p. 121

বহিঃসংযোগ
---------

* দাপ্তরিক ওয়েবসাইট Jifna Village Council (আরবি)
* দাপ্তরিক ওয়েবসাইট Jifna Village Council (ইংরেজি)
ভৌত বিশ্বতত্ত্বে **অদ্ভুত বেগ** (ইংরেজি ভাষায়: Peculiar velocity) বলতে পশ্চাদপসরণশীল ছায়াপথের এমন সব বেগকে বোঝায় যা হাবল নীতির মাধ্যমে ব্যাখ্যা করা সম্ভব না।

এডউইন হাবল
বিজ্ঞানী এডুইন হাবলের নীতি অনুসারে, আমাদের থেকে পেছনে সরে যাওয়া ছায়াপথগুলোর দ্রুতি আমাদের থেকে তাদের দূরত্বের সমানুপাতিক। অন্যান্য কোন ক্রিয়া না থাকলে দূরত্ব ও বেগের এই সম্পর্ক ঠিক এমনই হওয়ার কথা।

কিন্তু ছায়াপথগুলো মহাবিশ্বের সব স্থানে সমানভাবে বণ্টিত নেই। এরা গুচ্ছে গুচ্ছে বিভক্ত। এসব ছায়াপথ গুচ্ছকে বলে স্তবক। একেকটি ছায়াপথ-স্তবকে কয়েক ডজন থেকে শুরু করে কয়েক হাজার ছায়াপথ থাকতে পারে। কোন একটি স্তবকের মধ্যে অবস্থিত এসব ঘন সন্নিবিষ্ট ছায়াপথেরা একে অপরের উপর মহাকর্ষীয় বল প্রয়োগ করে। এই বল এতই শক্তিশালী যে এর কারণে কোন একটি ছায়াপথ সর্বোচ্চ ১,০০০ কিমি/সেকেন্ড দ্রুতি অর্জন করতে পারে, যেকোন দিকে। তাই হাবল নীতিতে আমরা যে অরীয় বেগ হিসাব করি তার সাথে এই বেগ যোগ বা তা থেকে এটা বিয়োগ করতে হবে। নয়ত সঠিক ফলাফল পাওয়া যাবে না। ছায়াপথের দূরত্ব নির্ণয় করতে গিয়ে এই ক্রিয়া থেকে উদ্ভূত ফলাফল হিসাবে আনতে হবে। এটাকে বলা যায় এক ধরনের ত্রুটি সংশোধনী (error correction)। ছায়াপথগুলোর মোট দ্রুতি যত বাড়ে এই ত্রুটির পরিমাণও তত কমে আসে, কারণ সেক্ষেত্রে দূরত্ব বেড়ে যায়।

তবে আরও শুদ্ধ একটি হিসাব আছে। স্তবকের মধ্যকার সবগুলো ছায়াপথের দ্রুতির গড় নিলে অদ্ভুত বেগগুলো একে অপরকে বাতিল করে দেবে। যার ফলে গড় দ্রুতির মাধ্যমেই প্রায় শুদ্ধ ফল লাভ সম্ভব।

উল্লেখ্য, এই অদ্ভুত বেগের কারণেই *লোহিত সরণ জগতে ব্যত্যয়* (Redshift space distortions) দেখা যায়। যেকোন বিশ্বতাত্ত্বিক গণনার ক্ষেত্রে এই লোহিত সরণ জগতের ব্যত্যয় গণনা আবশ্যক।
**উইলিয়াম হেনরি ব্রান** (ইংরেজি: William Brann; জন্ম: ৪ এপ্রিল, ১৮৯৯ - মৃত্যু: ২২ সেপ্টেম্বর, ১৯৫৩) কেপ প্রদেশের পোর্ট এলিজাবেথ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের সূচনালগ্নে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেন **উইলিয়াম ব্রান**। দলে তিনি মূলতঃ ডানহাতি ব্যাটসম্যান হিসেবে খেলতেন।

খেলোয়াড়ী জীবন
---------------

১৯২০-২১ মৌসুম থেকে ১৯৩৩-৩৪ মৌসুম পর্যন্ত উইলিয়াম ব্রানের প্রথম-শ্রেণীর খেলোয়াড়ী জীবন চলমান ছিল। এ পর্যায়ে তিনি কারি কাপের খেলাগুলো ২৫.৩৭ গড়ে ৬০৯ রান তুলেছিলেন। ব্যক্তিগত সর্বোচ্চ করেন ৯৭ রান।

সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন উইলিয়াম ব্রান। সবগুলো টেস্টই ইংল্যান্ডের বিপক্ষে খেলেছিলেন তিনি। ২৩ ডিসেম্বর, ১৯২২ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৮ জানুয়ারি, ১৯২৩ তারিখে ডারবানে একই দলের বিপক্ষে সর্বশেষ টেস্টে অংশ নেন তিনি।

১৯২২-২৩ মৌসুমে ইংল্যান্ড দল দক্ষিণ আফ্রিকা গমনে আসে। এ সফরে তিনি তিন টেস্টে অংশ নেন। জোহেন্সবার্গে অনুষ্ঠিত সিরিজের প্রথম টেস্টের দ্বিতীয় ইনিংসে ৫০ রান করেছিলেন। তন্মধ্যে, এইচ. ডব্লিউ. টেলরের সাথে পঞ্চম উইকেট জুটিতে ৯৮ রান সংগ্রহ করেন। দলের বিজয়ে এ জুটির অবদান অতুলনীয় ছিল।

২২ সেপ্টেম্বর, ১৯৫৩ তারিখে ৫৪ বছর বয়সে কেপ প্রদেশের পোর্ট এলিজাবেথ এলাকায় উইলিয়াম ব্রানের দেহাবসান ঘটে।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ২৯ মে ২০২০।
2. ↑  "South Africa – Test Batting Averages"। ESPNCricinfo। সংগ্রহের তারিখ ২৯ মে ২০২০।

আরও দেখুন
---------

* বব ক্যাটারল
* নরম্যান রিড
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে উইলিয়াম ব্রান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে উইলিয়াম ব্রান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মোহাম্মদ হৃদয়** (জন্ম: ১ জানুয়ারি ২০০২) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ ফুটবল প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।

২০১৯–২০ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০১৬ সালে, হৃদয় বাংলাদেশ অনূর্ধ্ব-১৬ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০২১ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

প্রারম্ভিক জীবন
---------------

মোহাম্মদ হৃদয় ২০০২ সালের ১লা জানুয়ারি তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

হৃদয় বাংলাদেশ অনূর্ধ্ব-১৬, বাংলাদেশ অনূর্ধ্ব-১৯ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৬ সালে তিনি বাংলাদেশ অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি প্রায় ৫ বছরে ১২ ম্যাচে অংশগ্রহণ করেছেন।

২০২১ সালের ১০ই নভেম্বর তারিখে, ১৯ বছর, ১০ মাস ও ৯ দিন বয়সে, ডান পায়ে ফুটবল খেলায় পারদর্শী হৃদয় সেশেলসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৬৭তম মিনিটে মধ্যমাঠের খেলোয়াড় আতিকুর রহমান ফাহাদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি সেশেলস ১–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে হৃদয় সর্বমোট ৩ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৮ ডিসেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০২১ | ৩ | ০ |
| সর্বমোট | ৩ | ০ |

তথ্যসূত্র
---------

1. ↑  "জাতীয় দলে নতুন করে ডাক পেলেন আবাহনীর হৃদয়"। *Newsbangla24*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Bangladesh lose to Kuwait in opener"। *New Age | The Most Popular Outspoken English Daily in Bangladesh*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Desk, Offside (নভেম্বর ১০, ২০২১)। "দলের পারফরমেন্সে হতাশ; তবুও ফাইনালের আশা ছাড়ছেন না লেমোস"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑

বহিঃসংযোগ
---------


উইকিমিডিয়া কমন্সে **মোহাম্মদ হৃদয়** সংক্রান্ত মিডিয়া রয়েছে।

* সকারওয়েতে মোহাম্মদ হৃদয় (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মোহাম্মদ হৃদয় (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে মোহাম্মদ হৃদয় (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মোহাম্মদ হৃদয় (ইংরেজি) উইকিউপাত্তে এটি সম্পাদনা করুন

| * দে
* স
ঢাকা আবাহনী  – বর্তমান দল |
| --- |
| 
* ১ শহিদুল
* ২ সুশান্ত
* ৩ নারুল
* ৪ রেজা
* ৫ রিয়াদুল
* ৬ ইমন
* ৭ জুয়েল
* ৮ হৃদয়
* ৯ গেতেরসন
* ১০ জীবন
* ১১ রহিম
* ১২ কোলিন্দ্রেস
* ১৩ পাপন
* ১৪ মামুন
* ১৫ আলমগীর
* ১৬ সোহেল
* ১৭ রয়েল
* ১৮ প্রীতম
* ১৯ ফাহিম
* ২০ অপি
* ২১ এলিটা
* ২২ ইউসুফ
* ২৩ নুরাহ
* ২৪ বাবলু
* ২৫ হিমেল
* ২৭ তাসিন
* ২৮ তন্ময়
* ২৯ মাসুদ
* ৩০ শামীম
* ৩১ আল আমিন
* ৩৩ শাকির
* ৩৪ নাজিম
* ৩৫ আল আমিন
* ৭৭ রহমত
* ৮০ আউগুস্তো (অধি:)
* ম্যানেজার: লেমোস

 |
**মার্ক উইর রাশমেয়ার** (ইংরেজি: Mark Rushmere; জন্ম: ৭ জানুয়ারি, ১৯৬৫) পোর্ট এলিজাবেথে জন্মগ্রহণকারী প্রথিতযশা ও সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **মার্ক রাশমেয়ার**।

প্রথম-শ্রেণীর ক্রিকেট
---------------------

১৯৮৩-৮৪ মৌসুম থেকে ১৯৯৯-২০০০ মৌসুম পর্যন্ত মার্ক রাশমেয়ারের প্রথম-শ্রেণীর খেলোয়াড়ী জীবন চলমান ছিল। ১৯৯৩-৯৪ মৌসুমে ট্রান্সভাল, ১৯৮৩-৮৪ মৌসুম থেকে ১৯৮৪-৮৫ মৌসুম পর্যন্ত ইস্টার্ন প্রভিন্স বি, ১৯৮৪-৮৫ মৌসুম থেকে ১৯৯২-৯৩ মৌসুম পর্যন্ত ইস্টার্ন প্রভিন্সের পক্ষে খেলেছেন।

২৩ বছর বয়সে ইস্টার্ন প্রভিন্সের অধিনায়কের দায়িত্বপ্রাপ্ত হন। ঘরোয়া ক্রিকেটে অন্যতম সেরা অধিনায়ক হিসেবে তিনি পরিগণিত হয়েছেন। একপর্যায়ে দৃশ্যতঃ দক্ষিণ আফ্রিকার ভবিষ্যতের অধিনায়ক হিসেবে তাকে ভাবা হতো।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্ট ও চারটি একদিনের আন্তর্জাতিকে অংশগ্রহণ করেছেন। ১৮ এপ্রিল, ১৯৯২ তারিখে ব্রিজটাউনে স্বাগতিক ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। হুক খেলায় বেশ দূর্বলতা ছিল তার। দল থেকে বাদ পড়েন। এরপর আর তাকে দক্ষিণ আফ্রিকার পক্ষে খেলতে দেখা যায়নি।

১৯৯২ সালে দক্ষিণ আফ্রিকার ক্রিকেটের ইতিহাসের প্রথম ক্রিকেট বিশ্বকাপে অংশগ্রহণ করেছিলেন। এছাড়াও, ঐ বছরের শেষদিকে আন্তর্জাতিক ক্রিকেট থেকে নিষেধাজ্ঞা প্রত্যাহারের পর প্রথম টেস্ট ক্রিকেটে অংশ নেন। ব্রিজটাউনের কেনসিংটন ওভালে প্রতিপক্ষীয় দল ছিল ওয়েস্ট ইন্ডিজ দল।

রাশমেয়ারের পিতা কলিন রাশমেয়ার ১৯৫০ ও ১৯৬০-এর দশকে ইস্টার্ন ও ওয়েস্টার্ন প্রভিন্সের পক্ষে অল-রাউন্ডার হিসেবে খেলতেন। ১৯৯৯ সালে প্রথম-শ্রেণীর ক্রিকেট থেকে অবসর গ্রহণ করেন।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ১৫ নভেম্বর ২০১৮।
2. ↑  "South Africa – Test Batting Averages"। ESPNCricinfo। সংগ্রহের তারিখ ২৫ জুলাই ২০১৮।

আরও দেখুন
---------

* ডেভ কালাহান
* মেরিক প্রিঙ্গল
* এক টেস্টের বিস্ময়কারী
* ১৯৯২ ক্রিকেট বিশ্বকাপ দলসমূহ
* দক্ষিণ আফ্রিকান টেস্ট ক্রিকেটারদের তালিকা
* দক্ষিণ আফ্রিকান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে মার্ক রাশমেয়ার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মার্ক রাশমেয়ার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
দক্ষিণ আফ্রিকা দল – ১৯৯২ বিশ্বকাপ ক্রিকেট |
| --- |
| 
* ১ ওয়েসেলস (অঃ)
* ২ বস
* ৩ ক্রনিয়ে
* ৪ ডোনাল্ড
* ৫ হেনরি
* ৬ হাডসন
* ৭ কার্স্টেন
* ৮ কুইপার
* ৯ ম্যাকমিলান
* ১০ প্রিঙ্গল
* ১১ রোডস
* ১২ রিচার্ডসন (উইঃ)
* ১৩ রাশমেয়ার
* ১৪ স্নেল

 | দক্ষিণ আফ্রিকা |
**প্রিসিলা আন প্রিসলি** ( জন্মনাম: **ওয়াগনার**, **বিউলিয়ুতে** দত্তক যাওয়ার পর পরিবর্তিত হয়েছিল; জন্ম ২৪ শে মে, ১৯৪৫) তিনি একজন আমেরিকান অভিনেত্রী এবং ব্যবসায়িক ম্যাগনেট। ১৯৬৭ থেকে ১৯৭৩ পর্যন্ত এলভিস প্রিসলির সাথে বিবাহ বন্ধনে আবদ্ধ হয়ে তিনি এলভিস প্রিসলি এন্টারপ্রাইজস (ইপিই) এর চেয়ারম্যান হিসাবে কাজ করেছিলেন এবং এলভিসের অট্টালিকা গ্র্যাসল্যান্ডকে যুক্তরাষ্ট্রে অন্যতম শীর্ষ পর্যটক আকর্ষনী স্থান হিসাবে পরিণত করেছিলেন। প্রেসলি তার অভিনয় জীবনে, *নেকেড গান* ছবিতে জেইন স্পেন্সারের চরিত্রে অভিনয় করেছিলেন, যেখানে লেসলি নীলসনের সাথে সহ-অভিনয় করেছিলেন এবং দীর্ঘকাল ধরে চলমান টেলিভিশন সিরিজ *ডালাসে* জেনা ওয়েডকে চিত্রায়িত করেছিলেন।

প্রাথমিক জীবন
-------------

প্রিসিলা আন ওয়াগনার ১৯৪৫ সালের ২৪ মে ব্রুকলিনে জন্মগ্রহণ করেন।  তার নানা, আলবার্ট হেনরি ইভারসেন, জন্মগ্রহণ করেছিলেন (১৯ মে, ১৮৯৯ - ১৭ ফেব্রুয়ারি, ১৯৭১) নরওয়ের ইজারসুন্ডে ।  তিনি মার্কিন যুক্তরাষ্ট্রে চলে আসেন, সেখানে তিনি লরেনকে বিয়ে করেন, যিনি(লরেন) স্কট-আইরিশ এবং ইংরেজি বংশোদ্ভূত ছিলেন। তাদের একমাত্র কন্যা আন্না লিলিয়ান ইভারসেন জন্মগ্রহণ করেছেন ১৩ মার্চ, ১৯২৬। পরে তাকে (বা তার নাম পরিবর্তন করে) অ্যান নামে ডাকা হয়। তিনি ১৯ বছর বয়সে প্রসলে প্রসব করেন।

প্রিসলির জন্মদাতা বাবা ছিলেন মার্কিন নৌবাহিনীর পাইলট জেমস ওয়াগনার, ক্যাথরিন ও হ্যারল্ড ওয়াগনার এর ছেলে। ২৩ বছর বয়সে (১০ আগস্ট ১৯৪৪) তিনি প্রিসলির মাকে বিয়ে করেছিলেন; তারা তিন বছরেরও বেশি সময় ধরে ডেটিং করছিল। প্রিসলি ছয় মাস বয়সে, জেমস ছুটিতে বাড়ি ফেরার পথে বিমান দুর্ঘটনায় মারা যান।

তথ্যসূত্র
---------

1. ↑  Kline, Jennifer। "Priscilla Presley, 72, makes rare appearance in New York for new Elvis documentary"। *AOL Entertainment*। সংগ্রহের তারিখ ১০ মার্চ ২০১৯।
2. ↑  "Egen plass i bestefars fødeby" (March 14, 2008) nrk.no.
3. 1 2  Finstad (1997)
4. ↑  Presley (1985), p. 22

বহিঃসংযোগ
---------


উইকিমিডিয়া কমন্সে **প্রিসিলা প্রিসলে** সংক্রান্ত মিডিয়া রয়েছে।

* প্রিসিলার ওয়েবসাইট
* ইন্টারনেট মুভি ডেটাবেজে প্রিসিলা প্রিসলে (ইংরেজি)
* টার্নার ক্লাসিক মুভিজ ডেটাবেজে প্রিসিলা প্রিসলে উইকিউপাত্তে এটি সম্পাদনা করুন (ইংরেজি)
* অলমুভিতে প্রিসিলা প্রিসলে
**মার্ক জেমস হ্যাসলাম** (ইংরেজি: Mark Haslam; জন্ম: ২৬ সেপ্টেম্বর, ১৯৭২) বৃহত্তর ম্যানচেস্টারের বারি এলাকায় জন্মগ্রহণকারী ইংরেজ বংশোদ্ভূত সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, বামহাতে নিচেরসারিতে ব্যাটিং করতেন **মার্ক হ্যাসলাম**।

প্রথম-শ্রেণীর ক্রিকেট
---------------------

১৯৯১-৯২ মৌসুম থেকে ২০০১-০২ মৌসুম পর্যন্ত মার্ক হ্যাসলামের প্রথম-শ্রেণীর খেলোয়াড়ী জীবন চলমান ছিল। মার্ক হ্যাসলামের উত্থানপর্ব অনেকাংশেই বেশ দর্শনীয় ছিল। ২০ বছর বয়সে অকল্যান্ডের সদস্যরূপে মাত্র পাঁচটি প্রথম-শ্রেণীর খেলায় অংশ নেয়ার পর জিম্বাবুয়ে ও শ্রীলঙ্কা গমনার্থে তাকে দলে রাখা হয়।

১৯৯২ থেকে ২০০১ সাল পর্যন্ত নিউজিল্যান্ডীয় ঘরোয়া ক্রিকেটে অকল্যান্ডের পক্ষে খেলেছেন। ১৯৯৭-৯৮ মৌসুমে সফরকারী বাংলাদেশী একাদশের বিপক্ষে নর্দার্ন কনফারেন্সের সদস্যরূপে প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান ৫/২৫ গড়েন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে চারটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন মার্ক হ্যাসলাম। ১ নভেম্বর, ১৯৯২ তারিখে বুলাওয়েতে স্বাগতিক জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। ৮ নভেম্বর, ১৯৯৫ তারিখে কটকে স্বাগতিক ভারত দলের বিপক্ষে সর্বশেষ টেস্টে অংশ নেন তিনি। এছাড়াও, ১৩ ডিসেম্বর, ১৯৯২ তারিখে কলম্বোয় স্বাগতিক শ্রীলঙ্কা দলের বিপক্ষে একমাত্র একদিনের আন্তর্জাতিকে অভিষেক ঘটে তার।

জিম্বাবুয়ের বিপক্ষে দুই টেস্টে অংশ নিলেও তেমন সফলতা পাননি। ১৫৩ রান খরচায় মোটে এক উইকেট পান; তার আবার নিচেরসারির ব্যাটসম্যানের। আর, শ্রীলঙ্কায় ওডিআইয়ে একটি উইকেট পান। পরের মৌসুমেও তাকে অস্ট্রেলিয়া সফরে অন্তর্ভুক্ত করা হয়। তবে, খুব কমই অংশ নিতে পেরেছিলেন। ১৯৫৫-৫৬ মৌসুমে ভারত সফরের জন্যে পুনরায় টেস্ট দলে আমন্ত্রণ জানানো হয়। এ সফরে তিনি আরও দুই টেস্টে অংশ নেন। তন্মধ্যে, চেন্নাই টেস্ট বৃষ্টিবিঘ্নিত ছিল ও তিনি মাঠে নামতে পারেননি। একই অবস্থায় কটকেও লক্ষণীয় কেবলমাত্র এক ইনিংসে বোলিং করে ১/৪২ পান।

অবসর
----

ড্যানিয়েল ভেট্টোরি’র উত্থানে তার আন্তর্জাতিক খেলোয়াড়ী জীবন সীমিত হয়ে আসে। আন্তর্জাতিক ক্রিকেট থেকে প্রত্যাখ্যাত হবার পরও অকল্যান্ডের পক্ষে নিয়মিতভাবে খেলতে থাকেন। এ পর্যায়ে তিনি মূলতঃ একদিনের খেলায় অংশ নিতেন।

বর্তমানে তিনি অকল্যান্ডের নর্থ শোর এলাকায় ব্যক্তি মালিকানাধীন ক্রিস্টিন স্কুলের নিয়ন্ত্রণাধীন অ্যাসিস্টেন্ট মিডল স্কুল প্রিন্সিপাল হিসেবে কর্মরত।

তথ্যসূত্র
---------

1. ↑  "Northern v Bangladesh 1997-98"। *Cricinfo*। সংগ্রহের তারিখ ২৩ এপ্রিল ২০১৮।
2. ↑  "Middle School Leadership Team"। *Kristin School*। ২৩ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৮।

আরও দেখুন
---------

* সাইমন ডৌল
* কলিন স্নেডেন
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে মার্ক হ্যাসলাম উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মার্ক হ্যাসলাম  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**১৯৮৬ সালের বাংলাদেশ এমভি শামিয়া ফেরির ঘটনাটি** মানব ইতিহাসের সবচেয়ে খারাপ সামুদ্রিক বিপর্যয়গুলির একটিকে বোঝায় যেটি ২৫ মে ১৯৮৬ সালে বাংলাদেশের মেঘনা নদীতে ঘটেছিল। এতে ৬০০ জন যাত্রী নিহত হয়েছিল।[] ঘূর্ণিঝড় আবহাওয়ায় ভোলা থেকে প্রায় ১,০০০-১,৫০০ লোককে ঢাকায় নিয়ে যাওয়ার সময় ওভারলোডেড *এমভি শামিয়া*(দ্বি-ডেকার বাণিজ্যিক জাহাজ) ফেরিটি ডুবে গেলে এ ঘটনা ঘটে। প্রাথমিক রিপোর্টে ৩০ থেকে ২৪০ জনের মধ্যে মৃত এবং ৫০০ নিখোঁজ বলে উল্লেখ করা হয়েছে।[]

 বাংলাদেশের মানচিত্র (আনুমানিক কেন্দ্রে দুর্ঘটনার অবস্থান)
মুসলমানদের রোজার মাস রমজানের শেষে, ঈদুল ফিতরের ধর্মীয় ছুটি উদযাপন করে বহু মানুষ নিজ শহর থেকে রাজধানী ঢাকায় ফিরছিলেন।[]

পটভূমি
------

দুর্ঘটনার সময় ঘূর্ণিঝড় বাংলাদেশের রাজধানীসহ এর পার্শ্ববর্তী এলাকাগুলোকে ব্যাপকভাবে প্রভাবিত করেছিল বলে ধারণা করা হচ্ছে। মাত্র ৫০০ যাত্রীর থাকার ব্যবস্থা থাকা সত্বেও এক হাজার থেকে দেড় হাজারেরও বেশি যাত্রী নিয়ে ভোলা থেকে ঢাকার উদ্দেশে রওনা দেওয়া হয় নৌযান *শামিয়া* । মেঘনা নদীর প্রশস্ত অংশের একটিতে প্রবল বাতাস ফেরিতে আঘাত হানলে শামিয়া ডুবে যায়।

তৎকালীন বাংলাদেশের রাষ্ট্রপতি, হুসেইন মোহাম্মদ এরশাদ, বাংলাদেশের এখতিয়ারের মধ্যে সমস্ত ডাবল-ডেকার নৌকা স্থগিত করেছিলেন এবং সামুদ্রিক-ফিটনেস সার্টিফিকেট প্রদানের জন্য দায়ী বেশ কয়েকজন কর্মকর্তাকে, কাঠামোগত-ত্রুটিপূর্ণ ফেরিগুলিকে যাত্রী বহন করার অনুমতি দেওয়ার জন্য বরখাস্ত করা হয়েছিল।[]

তথ্যসূত্র
---------

1. ↑  "Incidents involving passenger ships - a global perspective" (পিডিএফ)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মার্কসবাদী অন্তর্জাল সংরক্ষাণাগার** (ইংরেজি: **Marxists Internet Archive** (**এমআইএ** বা **মার্কসিস্ট ডট অর্গ**) একটি অলাভজনক ওয়েবসাইট যেটি একটি বহুভাষী গ্রন্থাগার হিসেবে ব্যবহৃত হয়। এটি ১৯৯০ সালে প্রতিষ্ঠিত হয়। এই সাইটে মার্কসবাদী, সাম্যবাদী, সমাজতন্ত্রী, এবং নৈরাজ্যবাদী লেখক যেমন কার্ল মার্কস, ফ্রিডরিখ এঙ্গেলস, ভ্লাদিমির লেনিন, লিওন ত্রোত্‌স্কি, রোসা লুক্সেমবুর্গ, চে গেভারা, মিখাইল বাকুনিন, পিয়েরে জোসেফ প্রুধোঁ এবং সেইসব মতাদর্শ সম্পর্কিত লেখা, এমনকি অসম্পর্কিত লেখা (উদাহরণস্বরূপ, সুন সু এবং অ্যাডাম স্মিথ) ছাপা হয়। এটির সংগ্রহ স্বেচ্ছাসেবকদের দ্বারা পরিচালিত হয়, এবং এটার লেখাসমূহ নথি, ইমেইল এবং নিউজগ্রুপের দ্বারা বিতরণ করা হয়। পরে ১৯৯৩ সালে একটি একক গ্রোফার সাইটে সংগ্রহ করা হয়। এটাতে ৬০০ লেখকের থেকে ৬১ ভাষায় ৫৩,০০০ এর বেশি নথি ধারণ করেছে।

তথ্যসূত্র
---------

1. ↑  "Marxists.org Site Info"। Alexa Internet। ২০১৫-০৩-০৩ তারিখে মূল থেকে আর্কাইভ করা। সংগ্রহের তারিখ ২০১৪-০৪-০১।
2. ↑

বহিঃসংযোগ
---------


উইকিমিডিয়া কমন্সে **মার্কসবাদী আন্তর্জাল সংরক্ষণাগার** সংক্রান্ত মিডিয়া রয়েছে।

* Marxists Internet Archive Internet frontpage of MIA.
**গুঠিয়ার সন্দেশ** হলো বাংলাদেশের বরিশালের গুঠিয়া নামক স্থানে উৎপন্ন বিশেষ এক ধরনের সন্দেশ। এ সন্দেশের একটি বিশেষত্ব হলো এতে গরুর দুধের টাটকা ঘ্রাণ পাওয়া যায়।

ইতিহাস
------

গুঠিয়ার সন্দেশ ১৯৬২ সালে প্রথম প্রস্তুত করেন সতীশ চন্দ্র দাশ নামক একজন ময়রা। তিনি পশ্চিমবঙ্গের নদীয়া জেলা হতে সন্দেশ প্রস্তুতের কৌশল শিখে আসেন। পরে দেশে ফিরে তিনি সেই কৌশলের সঙ্গে নিজের অভিজ্ঞতার সমন্বয়ে এই সন্দেশ প্রস্তুত করেন যা স্বাদে ও গুণে ভালো হওয়ায় অল্প সময়েই খ্যাতি অর্জন করে। গুঠিয়া নামক স্থানে উৎপত্তি বলে এটি *গুঠিয়ার সন্দেশ* নামেই পরিচিত হয়ে উঠে।

উপকরণ
-----

* গরুর দুধের ছানা
* চিনি
* কিসমিস

প্রস্তুতপ্রণালী
---------------

গুঠিয়ার সন্দেশ তৈরিতে প্রধানত গরুর দুধই ব্যবহৃত হয়। সাধারণত ৬-৭ কেজি দুধে ১ কেজি ছানা তৈরি করা হয়। এরপর ছানার সঙ্গে ১ কেজি চিনি মিশিয়ে অল্প জ্বাল দিতে হয়। তারপর ২০ থেকে ৩০ মিনিট পর পাকিয়ে অল্প আঁচে ৫ মিনিট রাখলেই সন্দেশের কাঁচামাল তৈরি হয়ে যায়। এরপর এই ছানার মিশ্রণ পরিমাণমতো নিয়ে কাঠের ওপরে রেখে সন্দেশের আকার দেওয়া হয়। সৌন্দর্যের জন্য সন্দেশের উপর কিসমিস দেয়া হয়।

তথ্যসূত্র
---------

1. 1 2  "বরিশালের ব্র্যান্ড অ্যাম্বাসেডর গুঠিয়ার সন্দেশ"। প্রতিক্ষণ ডট কম। ১১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২০২০-১০-০৮।
2. 1 2 3  "গুঠিয়ার সন্দেশ এখনো অনন্য"। প্রথম আলো। সংগ্রহের তারিখ ২০২০-১০-০৮।
3. 1 2  "Famous Sweets of Bangladesh" (ইংরেজি ভাষায়)। The world book। সংগ্রহের তারিখ ২০২০-১০-০৯।
4. ↑  "গুঠিয়ার সন্দেশ : বরিশালের ব্র্যান্ড অ্যাম্বাসেডর"। ঢাকা ট্যুরিস্ট ক্লাব। ১ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ২০২০-১০-০৮।
5. 1 2 3  "বরিশালের ব্রান্ড-আইটেম হিসেবে পরিণত হয়েছে গুঠিয়ার সন্দেশ"। দৈনিক আল ইহসান। ২০২০-১০-১৩ তারিখে মূল থেকে আর্কাইভ করা। সংগ্রহের তারিখ ২০২০-১০-০৯।
জয়পুরের 'চন্দ্র মহল' প্রাসাদের স্থপতি ছিলেন বিদ্যাধর
**বিদ্যাধর ভট্টাচার্য** (১৬৯৩-১৭৫১) একজন ভারতীয় বাঙালি প্রধান স্থপতি গণিতবিদ, বাস্তুশাস্ত্রী ও নগর পরিকল্পনাবিদ। তিনি শতাব্দীর অন্যতম প্রভাবশালী স্থপতি। স্থাপত্যে দেশীয় ও প্রথাগত পদ্ধতি-উপকরণ ব্যবহারের ক্ষেত্রে তার ভূমিকা অগ্রগণ্য। ভারতে আধুনিক স্থাপত্য প্রবর্তনের এবং জয়পুর,রাজস্থানের স্থাপত্য প্রবর্তনের জন্য স্বীকৃত।

প্রাথমিক জীবন
-------------

বিদ্যাধর ভট্টাচার্য বর্তমান পশ্চিমবঙ্গের নৈহাটি থেকে অভিষিক্ত। তার পিতা ছিলেন সন্তোষরাম ভট্টাচার্য। তিনি গণিত, জ্যোতিষ, বাস্তু, পূর্তবিদ্যায় এবং রাজনীতিতে পারদর্শী ছিলেন। তিনি আমের শহরে কনিষ্ঠ নিরীক্ষক হিসেবে কাজ করছিলেন, যখন তিনি প্রথমে জয়পুরের মহারাজের কাছে আসেন।মহারাজা সাওয়াই জয় সিং (দ্বিতীয়) তাকে মন্ত্রী পদে নিযুক্ত করেছিলেন। ১৭৩২ খ্রিষ্টাব্দে, মহারাজা জয়পুর শহর নির্মাণের জন্য তাকে অনুরোধ করেন, জয়পুর শহর, ভারতের প্রাচীনতম শহরগুলির একটি এবং ভারতের প্রথম পরিকল্পিত শহর।

স্থাপত্য ও কর্ম
---------------

বিদ্যাধর প্রাচীন ভারতীয় সাহিত্য জ্যোতির্বিজ্ঞান, টলেমি ও ইউক্লিড বইগুলি উল্লেখ থেকে, পরিকল্পনা নিয়ে, মহারাজা সাওয়াই জয় সিং (দ্বিতীয়)র সঙ্গে আলোচনা করেন। ১৭৭২ খ্রিষ্টাব্দে, কৌশলগত পরিকল্পনার সাথে শহরটির নির্মাণ শুরু হয়। প্রধান প্রাসাদ, এবং রাস্তাঘাট সম্পূর্ণ করতে চার বছর সময় লেগেছিল। ভারতীয় শিল্পকলার শিল্প শাস্ত্রের নীতি অনুসরণ করে জয়পুর নির্মিত হয়েছিল।
 স্যার স্যামুয়েল স্নিন্টন জ্যাকব এর সাথে তিনি জয়পুরের সিটি প্যালেসের স্থপতি হিসেবে গণ্য করা হয়। তিনি শহরের মডেল তৈরি করার জন্য শিল্প শাস্ত্র ও বাস্তু শাস্ত্রের নীতিমালা প্রণয়ন করেন। তার স্থাপত্য বিদ্যার বলে নগর প্রাসাদ এবং পৃথিবীর বৃহত্তম পাথরের মানমন্দির নির্মিত হয়। মহারাজা জয় সিং নগরের নিরাপত্তার দিক সম্পর্কে উদ্বিগ্ন ছিলেন এবং তিনি বিদ্যাধর ভট্টাচার্য পরামর্শ একটি কল্পিত শহর তৈরি করার জন্য প্রধানত বৈজ্ঞানিক ও সাংস্কৃতিক স্বার্থে মনোনিবেশ করেন। শুধু শহরের নিরাপত্তা সহ্য করার জন্য, দৃঢ় স্থাপত্যের সঙ্গে সাত দরজা দিয়ে নির্মিত বিশাল দুর্গ প্রাচীর নির্মিত হয়েছিল।

বিদ্যাধর বাগান
--------------

বিদ্যাধর বাগান জয়পুরের সেরা সংরক্ষিত বাগানগুলির মধ্যে একটি এবং এটি শহরের গর্ব। জয়পুরের ৮ কিলোমিটার পূর্বে জয়পুর-আগরা সড়কে অবস্থিত। বিদ্যাধর ভট্টাচার্যের স্মৃতির উদ্যেশ্যে নির্মিত হয়েছিল। ১৯৮৮ সালে নির্মিত গার্ডেনটি 'শিল্প শাস্ত্র' প্রাচীন গ্রন্থসমূহের ভিত্তিতে ডিজাইন করা হয়েছিল, প্রাচীন ভারতীয় স্থাপত্য যা জয়পুরের শহরটির পরিকল্পনাকালে বিদ্যাধর ব্যবহার করেছিলেন। বাগানের একটি দ্রাক্ষাক্ষেত্র ছিল বলে মনে করা হত, সেসোদিয়া উদ্যানের আশেপাশে অবস্থিত।

বিদ্যাধর ভট্টাচার্য ১৭৫১ সালে মারা যান, ৫৮ বছর বয়সে।

বিদ্যাধর একজন মহান স্থপতি ছিলেন এবং তিনি সত্যিই জয়পুর শহরের চেহারা রূপান্তরিত করেন। সেই সময়ে এবং যুগের মতে, শহরের স্থাপত্যটি ছিল অত্যন্ত উন্নত, বৈজ্ঞানিক ও স্থাপত্যশৈলী ভারতীয় উপমহাদেশের শ্রেষ্ঠতম।

তথ্যসূত্র
---------

1. 1 2 3  "Jaipur - The Pink City"। ১৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ জুলাই ৫, ২০১১।
2. ↑  "Planning of City Palace, Jaipur"। ডিসেম্বর ৯, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ২০, ২০১৮।
3. ↑  "City Palace, Jaipur"। সংগ্রহের তারিখ জুলাই ৫, ২০১১।
4. ↑  "Vidyadhar Garden Jaipur"। সংগ্রহের তারিখ March 21,2018।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
**ইব্রাহিম নাসের** (আরবি: إبراهيم‎‎; ১৮৯৫ — ১৯৮৫) ছিলেন একজন আরব ফিলিস্তিনি বিদ্রোহী কমান্ডার এবং রাজনীতিবিদ।

জীবনী
-----

নাসের আনাবতা শহরে জন্মগ্রহণ করেন, বৈরুতে প্রাথমিক ও মাধ্যমিক শিক্ষা লাভ করেন, পরবর্তীতে ১৯১২ সালে স্নাতক পাশ করেন। এরপর তিনি কায়রোর আল-আজহার বিশ্ববিদ্যালয়ে ভর্তি হন এবং ১৯১৪ সাল পর্যন্ত পড়াশোনা করেন। প্রথম বিশ্বযুদ্ধের সময় (১৯১৪-১৯১৮), তিনি ইস্তাম্বুলের মিলিটারি একাডেমিতে যোগদান করেন এবং উসমানীয় সেনাবাহিনীতে একজন অফিসার হিসেবে নিযুক্ত হন। ১৯১৬ সালের মাঝামাঝি সময়ে তিনি দলত্যাগ করেন এবং অটোমান শাসনের বিরুদ্ধে আরব বিদ্রোহে অংশগ্রহণ করেন। নাসের হেজাজ থেকে আকাবার সম্মুখভাগে এবং জর্ডান নদীর পূর্ব দিকে দারা শহরের সামনে যুদ্ধ করেছিলেন।

ইব্রাহিম নাসের টাইবেরিয়াসের হিতিন স্কুলের অধিদপ্তরে পাঁচ বছর, তারপর সাফাদের আল-খালিসা স্কুলে দুই বছর এবং তারপর নাজারেথের আইন মাহিলে ১৯২২ থেকে ১৯৩১ সালের মধ্যে দুই বছর শিক্ষক হিসাবে কাজ করেছিলেন, যেখানে ব্রিটিশ ম্যান্ডেট সরকারের জ্ঞান ব্যবস্থাপনা বিভাগ তার রাজনৈতিক ও সাংস্কৃতিক কার্যকলাপ এবং স্থানীয় আরব সংবাদপত্রে লেখায় অংশগ্রহণ এবং বিদ্যমান শিক্ষা পাঠ্যক্রমকে চ্যালেঞ্জ করার প্রচেষ্টার পরিপ্রেক্ষিতে তাকে বহিষ্কার করে।

১৯৩২ সালে নাসার যুব কংগ্রেস পার্টিতে যোগ দেন এবং ১৯৩৫ সালে দ্বিতীয় সম্মেলনে কার্যনির্বাহী কমিটির অফিসের দায়িত্ব পালন করেন। যখন প্রিন্স সৌদ বিন আব্দুল আজিজ জেরুজালেমে যাওয়ার পথে আনাবতা শহরের মধ্য দিয়ে যাচ্ছিলেন তখন স্বাগত জানাতে তিনি একটি স্বাগত বক্তব্য দেন।

নাসের ১৯৩৬-৩৯ সালে ফিলিস্তিনে আরব বিদ্রোহে যোগ দেন এবং তুলকারমের পূর্বদিকের এলাকায় যুদ্ধ করেন। তিনি আনাবতা ভিত্তিক বিদ্রোহীদের একটি দল গঠন করেন এবং ১৯৩৬ সালের আগস্টের শেষের দিকে নেতা ফাওজি আল-কাউকজি ফিলিস্তিনে পৌঁছালে নাসের বিদ্রোহী নেতাদের একটি সভায় অংশ নেন। তিনি জুন মাসে তুলকার্মের কাছে আনাবতার যুদ্ধে লড়াই করেন, এই যুদ্ধে দুই ব্রিটিশ সৈন্য নিহত হয় ও একটি ব্রিটিশ যুদ্ধবিমান গুলিবিদ্ধ হয়। নাসের জাবা, বেইট ইম্রিন এবং কাফর সুরের যুদ্ধেও অংশ নিয়েছিলেন। বিদ্রোহের সময় তিনি কাউকজি কর্তৃক প্রতিষ্ঠিত অর্থ কমিটির সদস্য হিসেবে দায়িত্ব পালন করেন, যেখানে বিশিষ্ট বিদ্রোহী নেতারা ছিলেন।

নাসের ১৯৮৫ সালে ৯০ বছর বয়সে মারা যান।

পরিবার
------

তার মেয়ে মাহফুজা ফিলিস্তিনি কবি আব্দুল রহিম মাহমুদকে বিয়ে করেন এবং তিনি ফিলিস্তিনি রাজনীতিবিদ তায়েব আবদেল রহিমের পিতামহ। নাসেরের মোহাম্মদ নামে একটি ছেলেও ছিল।

আরও দেখুন
---------

* আবদুর রহিম আলহাজ মুহাম্মদ
* ফারহান আল-সা'দি

তথ্যসূত্র
---------

* Al-Nimr, Ihsan, Tarich Jabal Nablus wa al-Balqa (The History of Mount Nablus and al-Balqa; III, Nablus, 1972)p. 251. P.263
* Rajab, Yusuf (১৯৮২)। *Revolution in Palestine 1936-1939: A Military Study* (Arabic ভাষায়)। Arab Research Foundation। উদ্ধৃতি শৈলী রক্ষণাবেক্ষণ: অচেনা ভাষা (link)
* Hijaz, Mohammad, Iliada 7arb palestine algraa' (Iliad famous Palestine War, Anabta, 1937)p. 247 p. 248
Preparation of Chakli in hot oil
**চাকলি** একটি ভারতীয় খাবার যা সাধারণত নাস্তা হিসেবে খাওয়া হয়, সর্পিলাকার দেখতে যার উপরের অংশে কাঁটাযুক্ত থাকে। চাকলি সাধারনত চালের আটা, বাংলা ছোলা এবং মাষকলাইয়ের ডাল দিয়ে প্রস্তুত করা হয়। ডাল ব্যবহারের মাত্রার উপর ভিত্তি করে চাকলির অনেক প্রকারভেদ আছে। অনেকস্থানে ঝুরিভাজা কে চাকলি বলা হয় কিন্তু ঝুরিভাজাতে বাংলা ছোলা ব্যবহার করা হয় না।

নাম
---

অঞ্চলভেদে চাকলি বিভিন্ন নামে পরিচিত। মারাঠিঃ চাকালি, কন্নড়ঃ চাক্কুলি, গুজরাতিঃ চাক্রি, তেলেগুঃ চাক্রালু ও জান্তিকালু, কোঙ্কনীঃ চাক্রি বা চাক্কুলি।

ঝুরিভাজা চাকলির মত দেখতে। কাডবোলি এরকমই একধরনের খাবার যা শুধুমাত্র হাত দিয়ে তৈরী করা হয়। ইন্দোনেশিয়াতে ঝুরিভাজা এবং চাকলি জাতীয় সকল খাবার *আকার কেলাপা* নামে পরিচিত।

উপাদান ও প্রস্তুতি
------------------

এর উপাদান হচ্ছে চালের আটা, ছোলা, মাষকলাইয়ের ডাল। অন্যান্য উপাদানের মধ্যে আছে হলুদ, লবণ, জিরা, মসলা এবং তেল। কোথাও কোথাও মুগ এবং অড়হড় ডাল ব্যবহার করা হয়.।

গরম পানির সাথে সবকিছু একত্রে মিশিয়ে ময়দার তাল তৈরী করা হয়। এই তাল দিয়ে ছাঁচে ফেলে বৃত্তাকার গঠন দেয়া হয়। বাদামী না হওয়া পর্যন্ত গরম তেলে কড়া ভাজা করা হয়। ঝাঝরি চামচের সাহায্যে তেল ঝরিয়ে ঠান্ডা করে পরিবেশন করা হয়।

তথ্যসূত্র
---------

1. ↑  J. Smartt; Emmanuel Nwokolo (৩০ জুন ১৯৯৬)। *Food and feed from legumes and oilseeds*। Chapman & Hall। আইএসবিএন 978-0-412-45930-6।
2. 1 2 3  Edmund W. Lusas; Lloyd W. Rooney (৫ জুন ২০০১)। *Snack Foods Processing*। CRC Press। পৃষ্ঠা 488–। আইএসবিএন 978-1-4200-1254-5।
3. ↑  "Archived copy"। ২০১২-০৪-৩০ তারিখে মূল থেকে আর্কাইভ করা। সংগ্রহের তারিখ ২০১১-১২-১৮।
4. ↑  Neera Verma। *South Indian Cook Book*। Diamond Pocket Books (P) Ltd.। পৃষ্ঠা 46–। আইএসবিএন 978-81-7182-836-4।

বহিঃসংযোগ
---------


উইকিমিডিয়া কমন্সে **চাকলি** সংক্রান্ত মিডিয়া রয়েছে।
**৫ নং বিদ্যানন্দ ইউনিয়ন পরিষদ** রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন পরিষদ।

ইতিহাস
------

আগে এই এলাকা রাজারহাট উপজেলার মধ্যে ১নং ইউনিয়ন নামে পরিচিত ছিল। কিন্তু বর্তমান তিস্তা নদী গর্ভে সব কিছু বিলীন হয়ে যাওয়ার কারণে ইতিহাস বলতে কিছুই নাই ।

শিক্ষা প্রতিষ্ঠান
-----------------

কলেজঃ ১টি, প্রাথমিক বিদ্যালয়-১৮টি, উচ্চ বিদ্যালয়-৩টি, কিন্ডার গাটেন - ০২টি, লিল্লাহ বোডিং- ০২টি, এবতেদায়ী মাদ্রাসা - ৩টি, আলিয়া মাদ্রাসা - ১ টি, দালিখ মাদ্রাসা - ০২টি, ফাজিল মাদ্রাসা- ০১ টি, ফোরকানিয়া মাদ্রাসা - ০২টি, হাফেজিয়া মাদ্রাসা - ০২টি।

র্ধমীয় প্রতিষ্ঠান
------------------

মসজিদ মোট = ৩২ টি

মন্দির মোট = ৪ টি।

গ্রামসমূহ
---------

রামহরি, চতুরা, ডারিয়ার পাড়, ছোট চতুরা, মন্দির, বানিরকুটি, দুর্লভকুটি, টোংগারকুটি, পাউকারপাড়া, মনশ্বর, সুকদেব, বাগিচাপাড়া, বাড়াইপাড়া বসুনীয়াপাড়া, পাড়ামৌলা, রতি, গাবুর হেলান, তৈয়বখা, মানাবাড়ী, হাসার পাড়, চর বিদ্যানন্দ।

বিভিন্ন প্রতিষ্ঠান
------------------

তহশিল অফিস- ১ টি

ইউনিয়ন স্বাস্থ্য ও পরিবার কল্যান কেন্দ্র-০১ টি

ডাকঘর- ২টি।

হাটবাজার
--------

1. রতিগ্রাম হাট
2. ডাংরার বাজার।

দর্শনীয় স্থান
--------------

উল্লেখযোগ্য ব্যক্তিত্ব
----------------------

আরও দেখুন
---------

রাজারহাট উপজেলা

তথ্যসূত্র
---------

1. ↑  "রাজারহাট উপজেলা"। সংগ্রহের তারিখ ২০২১-০৭-২৪।
2. 1 2 3 4 5 6  "বিদ্যানন্দ ইউনিয়ন"। ২০২১-০৭-২৫ তারিখে মূল থেকে আর্কাইভ করা। সংগ্রহের তারিখ ২০২১-০৭-২৪।
এক ধরনের ম্যাকাও পাখি। এর রঙ লাল, সবুজ ও আকাশী

বর্ণনা
------

এটি একটি তোতা জাতীয় পাখি।
এটি এক ধরনের ম্যাকাও পাখি।
এর গায়ের বর্ণ খুবই সুন্দর। এর 
গায়ের রঙ এর সাথে বাংলাদেশের পতাকার রঙ এর মিল আছে। এর
গায়ের রঙ মুলত লাল। এছাড়াও সবুজ
ও নীল (আকাশী) পালকও আছে।
এটি লম্বায় ৯০-৯৫ সে.মি. লম্বা ও
ওজনে ১.১-১.৮ কেজি পর্যন্ত হয়।

বাসস্থান ও প্রাপ্তিস্থান
------------------------

দক্ষিণ আমেরিকার আমাজন বনে এদের বাস। মুলত ভেনিজুয়েলা, ব্রাজিল, বলিভিয়া, প্যারাগুয়ে, পেরু ইত্যাদি দেশে এদের প্রাকৃতিক ভাবে দেখতে পাওয়া যায়। পৃথিবীরর বিভিন্ন দেশের চিড়িয়াখানায় ও সাফারি পার্কেও এদের দেখতে পাওয়া যায়। বাংলাদেশ এ একমাত্র বঙ্গবন্ধু সাফারি পার্ক,গাজীপুর এ এদের দেখা মেলে।

খাদ্য
-----

এরা সাধারণত তৃণভোজী। ফল ও বাদাম জাতীয় খাবার খায়। এছাড়াও সূর্যমুখী ফুলের বীজ, হেম্প বীজ ইত্যাদি খেয়ে থাকে।

প্রজনন
------

লাল সবুজ ম্যাকাও পাখি তার বিপরীত লিঙ্গীয় সঙ্গীকে নিয়ে সারাজীবন একত্রে থাকে। মৃত গাছে এদের বাসা থাকে। স্ত্রী পাখিটি সচরাচর দুই থেকে তিনটি ডিম পেড়ে থাকে। প্রায় ২৮-৩০ দিন স্ত্রী পাখিটি ডিমে তা দেয়। একটি বাচ্চা প্রভাব বিস্তার করে অধিকাংশ আহার গ্রহণ করে। প্রায় ৯০ দিন পর বাচ্চাগুলো বাসা ত্যাগ করে।

ছবিঘর
-----

* The upper body, showing the head and neck detailsThe upper body, showing the head and neck details
* Two macaws at La Palmyre Zoo, Les Mathes, FranceTwo macaws at La Palmyre Zoo, Les Mathes, France
* At Disney's Animal Kingdom
* At Birmingham Zoo, Alabama, USAAt Birmingham Zoo, Alabama, USA
* Four wild green-winged macaws flying in PeruFour wild green-winged macaws flying in Peru
* Brookfield Zoo Brookfield, ILBrookfield Zoo Brookfield, IL
* Cougar Mountain Zoo Issaquah, WACougar Mountain Zoo Issaquah, WA
* Museum specimenMuseum specimen

আরও পড়ুন
---------

ব্লু গোল্ড ম্যাকাও

টিয়া

কাকাতুয়া

তথ্যসূত্র
---------

1. ↑  BirdLife International (২০১২)। "*Ara chloropterus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Red-and- Green Macaw* on Avibase
বিদ্যুৎ প্রভা দেবী
**বিদ্যুৎ প্রভা দেবী** (১২ জুলাই ১৯২৬- ২৮ জানুয়ারি ১৯৭৭) ভারতের ওডিয়ার কবি ছিলেন। তিনি ওড়িয়া সাহিত্যের অন্যতম সেরা মহিলা কবি হিসাবে স্বীকৃতি পেয়েছেন৷

জীবনী
-----

বিদ্যুৎ প্রভা ১৯২৬ সালের ১২ জুলাই কটক জেলার ঝিনকাদি নামে একটি ছোট্ট গ্রামে ও তার মামার বাড়িতে জন্মগ্রহণ করেছিলেন। তিনি ছিলেন লেখক ও সংকলক নিমাই চরণ দাস এবং রেখা দেবীর দ্বিতীয় মেয়ে। তাঁর বাবা-মা, সনাতনবাদী এবং রক্ষণশীল হয়ে কটক শহরের বাঁপাশিহীতে থাকতেন। বিদ্যুৎ প্রভা দেবীর এক ভাই ও দুই বোন ছিল৷ তাঁর ছোট বোন পুন্যা প্রভা দেবীও একজন লেখক৷ 

তার পিতার নাম নিমাই চরণ ৷ তিনি তাঁর পিতা নিমাই চরণ দাসের (পিতার) অনুপ্রেরণায় কবিতা লিখতে শুরু করেছিলেন। শৈশবকালে তিনি বেশ কয়েকটি ওডিয়া কবিদের সাথে পরিচিত হয়েছিলেন। 

১৯৪৯ সালের ৪ জুলাই তিনি বিবাহ করেন। যাকে বিয়ে করেন সে ছিল উড়িষ্যা সচিবালয়ের কর্মচারী এবং তার নাম ছিল পঞ্চান মোহান্তিক৷ 

তিনি ১৯৬৬ সালের অসুস্থতার মধ্যে পড়েছিলেন এবং তিনি সে সময় আধ্যাত্মিকতার প্রতি প্রবৃত্ত হয়েছিলেন এবং শ্রী অরবিন্দ আশ্রমে যান।  ১৯৭৭ সালের ২৮ শে জানুয়ারির তার অবনতিশীল স্বাস্থ্য তাকে ট্রেনের সামনে ঝাঁপিয়ে পড়ে আত্মহত্যা করায়।

কাজ
---

বিদ্যুৎ প্রভা দেবী ১৯৪০ সাল থেকে কবিতা লিখতে শুরু করেছিলেন এবং পরবর্তীকালে তাঁর কবিতা সাহিত্য পত্রিকায় প্রকাশিত হয়। সে তাঁর বড় বোন বাসন্তীর সাথে কিছু কবিতা লিখেছিলেন। তার প্রকাশিত কবিতা *সবিতা* তার সংগ্রহশালার প্রথম কবিতা যা প্রকাশিত হয় ১৯৪৪ সালে৷ এটিতে গৌরব ও উড়িষ্যা দেশ বিশালতার সংক্রান্ত বেশিরভাগ দেশপ্রেমিক কবিতা হয়েছে। 

শহরাঞ্চলে শিক্ষিত হলেও তাঁর কবিতাগুলি তার শৈশবের গ্রামীণ জীবনের স্মৃতি প্রতিফলিত করে। দুটি ওড়িয়া কবি, নন্দ কিশোর বাল এবং কুঞ্জ বিহারী দাস দ্বারা সুস্পষ্টভাবে প্রভাবিত, তাঁর কবিতাগুলি বহু বছরের রক্ষণশীল সমাজে বিদ্যমান মহিলাদের সমস্যা নিয়ে কাজ করে। তিনি নাটক এবং কিছু শিশুসাহিত্য রচনাও করেছিলেন।  তাঁর সম্পূর্ণ কাব্যগ্রন্থ ১৯৫৭ সালে *বিদ্যুৎপ্রভা সঞ্চারায়ণ* হিসাবে প্রকাশিত হয়েছিল।

### কবিতা সংগ্রহ

* *সাবিতা* (১৯৪৭)
* *উতকল সরস্বত প্রতিভা* ( *১৯৪৭*)
* *কানাকানজালি* (১৯৪৮)
* *মেরিচিকা* (১৯৪৮)
* *বিহায়াসি* (১৯৪৯)
* *বান্দেনিকা* (১৯৫০)
* *স্বপ্নদীপ* (১৯৫১)
* *ঝারা সিউলি* (১৯৫৭)
* *জাহাকু জি* (১৯৫৭)

স্বীকার
-------

১৯৫০ সালে বিদ্যুৎ প্রভার *উৎকল সরস্বত* বইটি উচ্চ বিদ্যালয়ের শিক্ষার্থীদের জন্য উৎকল বিশ্ববিদ্যালয়ে একটি কবিতা পাঠ্যপুস্তক হিসাবে নির্ধারিত হয়েছিল।  বিদ্যুৎপ্রভা দেবী ওড়িয়া সাহিত্যের অন্যতম প্রধান মহিলা কবি হিসাবে স্বীকৃতি পান। তাঁর কবিতা সংকলন '*বিদ্যুৎপ্রভা সঞ্চারায়ণ* ১৯৬২ সালে ওড়িশা সাহিত্য একাডেমি পুরস্কার লাভ করে।

তথ্যসূত্র
---------

1. 1 2 3 4 5  Nanda, Bijaya Kumara (২০১০)। *Bidyut Prabha Devi*। Sahitya Akademi। পৃষ্ঠা 1–19। আইএসবিএন 978-81-260-2920-4।
2. 1 2  *Encyclopaedia of Indian Literature: A-Devo*। Sahitya Akademi। ১৯৮৭। পৃষ্ঠা 942। আইএসবিএন 978-81-260-1803-1।
3. 1 2 3  Roshen Dalal (২৩ আগস্ট ২০১৭)। *India at 70: Snapshots Since Independence*। Penguin Random House India Private Limited। পৃষ্ঠা 72। আইএসবিএন 978-93-86815-37-8।

বহিঃসংযোগ
---------
ডব্লিউএমইউএ ইভেন্ট,লিভিউ বই ফোরাম
**লিভিউ বই ফোরাম** (প্রাত্তন **লিভিউ পাবলিশার্স ফোরাম**) বইমেলা এবং আন্তর্জাতিক সাহিত্য উত্‍সব নিয়ে গঠিত। এটি ১৯৯৪ সাল থেকে প্রতি সেপ্টেম্বর মাসে লিভিউ শহরে অনুষ্ঠিত হয়। এনজিও "পাবলিশার্স’ ফোরাম "এর সংগঠক। এটি ইউক্রেনের বৃহত্তম বই মেলা এবং পূর্ব ইউরোপের এই ধরনের বৃহত্তম ইভেন্টগুলির একটি।[] একে লিভিউের সর্বাধিক জনপ্রিয় ইভেন্টও বলা হয়ে থাকে। প্রধান প্রদর্শনীগুলি পটোকি প্রাসাদের নিকটে শিল্প প্রাসাদে অবস্থিত। ফোরামের কর্মসূচির মধ্যে রয়েছে সাহিত্য অনুষ্ঠান এবং প্রতিযোগিতা, প্রকাশনা সংস্থা ও লেখকদের উপস্থাপনা, লেখকদের সাথে বৈঠক, সাহিত্য পাঠ, অটোগ্রাফ অধিবেশন, আলোচনা, গোল টেবিল বৈঠক এবং অনুষ্ঠান। এটি ওয়ারশ, মস্কো, ফ্রাঙ্কফুর্ট, লাইপ্‌ৎসিশ, পিসা এবং ভিলনিয়াসের আন্তর্জাতিক বইমেলাগুলিতে সম্মিলিত প্রদর্শনীতে অংশ নিয়েছে।

বই ফোরাম
--------

**লিভিউ বই ফোরাম** (ইউক্রেনীয়: Львівський книжковий форум) হল ইউক্রেনের বৃহত্তম বইমেলা।

লিভিউ বইয়ের ফোরামের মূলমন্ত্র: Amor librorum nos unit.

সেপ্টেম্বর ২০১০ এর ১৭তম লভিভ বইয়ের ফোরামে ৬০,০০০ এরও বেশি দর্শক ছিল।

৯০০টি প্রকাশনা ঘর এবং ৩০০জনেরও বেশি লেখক তাদের গ্রন্থ লিভিউ প্যালেস অফ কালচারে, কেন্দ্রের ইয়ার্ড এবং শহরতলিতে উপস্থাপন করেছেন।

ইতিহাস
------

**১৯৯৪** – সালের সেপ্টেম্বরে ওলেকসন্দ্র কোভাল দ্বারা ফোরামটি প্রতিষ্ঠিত হয়েছিল। প্রথম ফোরামটিতে একটি বইমেলা এবং ২৫টি পেশাদার এবং সাহিত্য অনুষ্ঠানের একটি সিরিজ ছিল।

তথ্যসূত্র
---------

1. ↑  "Daryna Shevchenko: War and peace meet at book presentation of a Polish writer in Lviv"। *KyivPost*। সংগ্রহের তারিখ ২০১৬-০৪-২৫।
2. ↑  
Ukraine's literary ambitions: The rather political Lviv Book Forum, The Economist,

গ্রন্থপঞ্জি
-----------

* 
*

বহিঃসংযোগ
---------

* Official web page of the Lviv Book Forum (Офіційна сторінка Форуму видавців)
**লাল খইলশা** (বৈজ্ঞানিক নাম: *Trichogaster lalius*) (ইংরেজি: **Dwarf gourami**) হচ্ছে **Osphronemidae** পরিবারের *Trichogaster* গণের একটি স্বাদুপানির মাছ।

বর্ণনা
------

লাল খইলশার দেহ আয়তাকার এবং দৃঢ়ভাবে চাপা। মুখ ছোট অধিক প্রক্ষেপণযোগ্য, ঊর্ধ্বাভিমুখী। এদের ঠোঁট স্বাভাবিক। ঘাড়ের উপরের অংশ সামান্য অবতল। প্রাক-অক্ষিকোটরের নিচের কিনারা এবং প্রাক-কানকোর নিচের অংশ ধারালো। ছেলে মাছের পৃষ্ঠপাখনা সুচালো কিন্তু মেয়েমাছের পৃষ্ঠপাখনা গোলাকার। পুচ্ছপাখনা গোলাকার থেকে পিরামিডাকার। আঁইশ বৃহৎ লম্বালম্বি সারিতে ২৭ থেকে ২৮টি থাকে, উলম্বপাখনাগুলো আঁইশযুক্ত। এদের কশেরুকা ২৭টি।

স্বভাব ও আবাসস্থল
-----------------

লাল খইলশা প্রজাতির মাছ জলাশয়ের উপরিস্তরে বাস করে এবং সরাসরি বায়ু থেকে শ্বাস নেয়। ডিম ছাড়ার সময় ছেলে মাছ মেয়েমাছের সংগে মিলে জলজ উদ্ভিদের মধ্যে বুদবুদ সহযোগে বাসা তৈরি করে। ছেলে মাছ বাসা এবং তার চারপাশে রক্ষার দায়িত্ব নেয়। ডিমগুলো ১২ থেকে ২৪ ঘণ্টার মধ্যে ফুটতে শুরু করে এবং ৩ দিনের মধ্যে পোনা সাঁতরাতে শুরু করে। একটি মেয়ে মাছ ৬০০টি পর্যন্ত ডিম পাড়ে। প্রাকৃতিক পরিবেশে এরা ছোটখাট পোকামাকড় এবং শৈবাল খায়।

বিস্তৃতি
--------

এর আদি নিবাস দক্ষিণ এশিয়া (বাংলাদেশ, পাকিস্তান এবং ভারত) হলেও এখন দুনিয়ার নানা জায়গায় এটি বিস্তার লাভ করেছে। এই মাছ অল্প স্রোত বিশিষ্ট পানিতে, যেমন- বিল, পুকুর, খাল, ডোবা এবং বদ্ধ জলাশয়ে পওয়া যায়।

অর্থনৈতিক গুরুত্ব
-----------------

বাংলাদেশে এটি সম্পূর্ণরূপে স্বাদু পানির মাছ। বিল এবং হাওড় অঞ্চলে বেড় জাল বা ফাঁদে অন্যান্য খলিসা মাছের সাথে এটি সহজেই ধরা পড়ে। বাণিজ্যিকভাবে এই মাছ বাংলাদেশে কম গুরুত্বপূর্ণ।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।

আরও দেখুন
---------

* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

চিত্রমালা
---------

* আগুনে লাল আগুনে লাল
* নিয়ন লাল নিয়ন লাল
* নিয়ন নীল নিয়ন নীল
* নীল নীল

তথ্যসূত্র
---------

1. ↑  Vishwanath, W. 2010. *Trichogaster lalius*. In: IUCN 2013. IUCN Red List of Threatened Species. Version 2013.2. <www.iucnredlist.org ওয়েব্যাক মেশিনে আর্কাইভকৃত ২৭ জুন ২০১৪ তারিখে>. Downloaded on 29 March 2014.
2. 1 2 3 4 5  ওহাব, মোঃ আব্দুল (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৮১–২৮২। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।
3. ↑  Froese, Rainer and Pauly, Daniel, eds. (2014). Species of *Trichogaster* in FishBase. February 2014 version.

বহিঃসংযোগ
---------

* Dwarf Gourami care information
* Dwarf Gourami Fact Sheet
* Dwarf gourami: Colisa lalius
* Giant gourami: Colisa fasciatus
* Honey gourami, Trichogaster chuna (Hamilton, 1822)
ছবিতে উপস্থিত বিশ্বের প্রথম ক্যালোরিমিতির প্রতিকৃতি যা ১৭৮২-৮৩ সালের শীতকালে অঁতোয়ান লাভোয়াজিয়ে এবং পিয়ের সিমোঁ লাপ্লাস বিচিত্র রাসায়নিক বিক্রিয়ার তাপের মান নির্ণয়ে ব্যবহৃত করেন। এই গণনাসমূহ জোসেফ ব্ল্যাকের পূর্বেই আবিষ্কৃত লীনতাপের ধারণার ভিত্তিতে পরিচালিত হয়। এই পরীক্ষাগুলো তাপ-রসায়নের মূল ভিত্তি প্রতিষ্ঠিত করে।
**ক্যালরিমিতি** পদার্থ বিজ্ঞানের একটি উপশাখা যার বিষয় তাপ পরিমাপ। তাপ পরিমাপের অন্যতম একক ক্যালরি; এবং এরই ভিত্তিতে তাপ বিজ্ঞানের এই উপশাখার নামাকরণ করা হয়েছে ক্যালরিমিতি। স্কটিশ চিকিৎসক এবং বিজ্ঞানী জোসেফ ব্ল্যাক, যিনি তাপ এবং তাপমাত্রার মধ্যে পার্থক্য নির্ণয় করেন, তাঁকেই ক্যালোরিমিতির জনক হিসাবে ধরা হয়।

মূলনীতি
-------

ভিন্ন তাপমাত্রার একাধিক বস্তুকে তাপীয় সংস্পর্শে আনা হলে তাদের মধ্যে তাপের আদান-প্রদান ঘটে। বেশি তাপমাত্রার বস্তুগুলো তাপ হারায় এবং কম তাপমাত্রার বস্তুগুলো তাপ গ্রহণ করে। তাপের এ গ্রহণ বা বর্জন তাপের পরিমাণের উপর নির্ভর করে না, এদের তুলনামূলক তাপমাত্রার উপর নির্ভর করে। বস্তুগুলোর তাপমাত্রা সমান না হওয়া পর্যন্ত তাপ উচ্চ তাপমাত্রার বস্তু থেকে নিম্ন তাপমাত্রার বস্তুতে প্রবাহিত হয়। শক্তির সংরক্ষণশীলতার সূত্র অনুসারে বেশি তাপমাত্রার বস্তুগুলো যে তাপ হারায় কম তাপমাত্রার বস্তুগুলো সেই তাপ গ্রহণ করে। এ থেকে আমরা তাপ পরিমাপের তথা ক্যালরিমিতির মূলনীতি পাই -

**যদি একাধিক বস্তুর মধ্যে তাদের বাহিরের অন্য কোথাও থেকে তাপ এদের ভেতরে না আসে কিংবা এদের ভিতর থেকে কোন তাপ বাহিরে না যায়, তাদের মধ্যে কোন রাসায়নিক বিক্রিয়া না ঘটে, তাহলে শক্তির সংরক্ষণশীলতার সূত্র হতে আমরা পাই, গৃহীত তাপ = বর্জিত তাপ।**

ক্যালরিমিতির আলোচ্য বিষয়সমূহঃ

1. তাপধারণ ক্ষমতা
2. আপেক্ষিক তাপ
3. তাপের পরিমাণ
4. ক্যালরিমিটার
5. আপেক্ষিক সুপ্ত তাপ

তথ্যসূত্র
---------

1. ↑  Laidler, Keith, J. (১৯৯৩)। *The World of Physical Chemistry*বিনামূল্যে নিবন্ধন প্রয়োজন। Oxford University Press। আইএসবিএন 0-19-855919-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ব্রজরঞ্জনগর** (ইংরেজি: Brajarajnagar) ভারতের ওড়িশা রাজ্যের ঝারসুগুদা জেলার একটি শহর ও পৌরসভা এলাকা।

জনপ্রিয় কিংবদন্তি বলেছেন যে ব্রজ মোহন বিড়লা ১৯৩৬ সালে ওরিয়েন্ট পেপার মিলস প্রতিষ্ঠা করার পরে এই শহরের নামকরণ করা হয়েছিল। এটি পাথুরে ভূখণ্ডে একটি ছোট ঘুমন্ত শহর, আইবি নদীর তীরে নির্মিত, মন্দিরগুলি বেশিরভাগই বিড়লাদের দ্বারা নির্মিত।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২১°৪৯′ উত্তর ৮৩°৫৫′ পূর্ব﻿ / ﻿২১.৮২° উত্তর ৮৩.৯২° পূর্ব﻿ / 21.82; 83.92। সমুদ্র সমতল হতে এর গড় উচ্চতা হল ২১৬ মিটার (৭০৮ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে ব্রজরঞ্জনগর শহরের জনসংখ্যা হল ৭৬,৯৪১ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ব্রজরঞ্জনগর এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

তথ্যসূত্র
---------

1. ↑  "Brajarajnagar"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.